Stephen Hawking

Stephen William Hawking (født 8. januar 1942 i Oxford, England, død 14. marts 2018, Cambridge) var en af verdens førende teoretiske fysikere. Hawking var matematik-professor på Cambridge Universitet i England.

Tidlige liv 
Stephen Hawking blev født som søn af tropemedicineren Frank Hawking og erhvervsvidenskabskvinden Isobel Hawking. Frank Hawking kom fra en velhavende bondefamilie i Yorkshire. Hans forældre kunne kun finansiere sønnens medicinstudium ved at undervise i en lille skole i Boroughbridge i nærheden af York. Han fik selv flere stipendier og priser og kunne tilbagebetale forældrenes lån.

Han blev i en alder af 21 (kort før sit første bryllup) diagnosticeret med den nervesvækkende sygdom Amyotrofisk lateral sklerose - ALS, der gjorde, at han ikke kunne bruge kroppen. Han sad i kørestol, da sygdommen tiltog gennem årene. Han måtte kommunikere med en kunstig stemme-computer, da han mistede stemmen pga. ALS. Men det holdt ham ikke tilbage fra at være aktiv inden for fysikken og som forfatter. Når han rejste, havde han et hold sygeplejersker og læger med sig overalt.

Hawking blev i et avisinterview i 2004 spurgt om sin IQ og svarede: "I have no idea. People who boast about their I.Q. are losers." (Det har jeg ingen anelse. De, som praler af deres IQ, er tabere).

Sammen med sin første hustru Jane Wilde, som han var gift med fra 1965 til 1995, fik han Robert, Lucy og Timothy. Fra 1995 til 2006 var han gift med Elaine Mason.

Videnskabelige arbejde 
Stephen Hawking fik i 1962 sin bachelorgrad på University of Oxford. Kort tid efter skiftede han til Trinity Hall på University of Cambridge, hvor han påbegyndte sin doktorgrad om astrofysik og kosmologi. I 1966 fik han sin doktorgrad ved Dennis W. Sciama (Ph.D.). Da han manglede en skriftlig eksamensopgave, som var nødvendig for at blive optaget på Cambridge, mødte han op til en mundtlig prøve, som han bestod med bedste karakter. Efter sit doktorarbejde blev han fellow og senere professorial Fellow ved College Gonville and Caius College på University of Cambridge.

Hans hovedområder var forskningen af kosmos og kvante-tyngdekraft. Hans største bidrag til forskningsområderne er hans afhandlinger om forbindelsen mellem sorte huller og termodynamikken. Hans forskning i 1979 indikerer, at sorte huller ikke eksisterer for evigt, men snarere "fordamper" langsomt ved den såkaldte Hawkingstråling.

Publikationer 
Han har skrevet en del populære fysikbøger:
 "A Brief History of Time" (1988), på dansk "Hawkings univers illustreret" .
 "Black Holes and Baby Universes and Other Essays" (1993)
 "The Universe in a Nutshell" (2001). "Universet i en nøddeskal" 
 "A Briefer History of Time" (2005), på dansk "Hawkings uendelige univers"
 "George´s secret key to the universe" (2007), på dansk "Gustavs Hemmelige vej til Universet" Skrevet sammen med datteren Lucy Hawking
De er alle blevet oversat til mange sprog og er klassiske "best-sellere".

Film og serier 
 A Brief History of Time (1992)
 Stephen Hawking's Universe (1997)
 Hawking (tv-film, 2004) hvor han spilles af Benedict Cumberbatch
 BBC tv-serien Horizon: The Hawking Paradox (2005)
 Masters of Science Fiction (2007)
 Stephen Hawking: Master of the Universe (2008)
 Into the Universe with Stephen Hawking (2010)
 Brave New World with Stephen Hawking (2011)
 Stephen Hawking's Grand Design (2012)
 Teorien om alting (2014) hvor han spilles af Eddie Redmayne

Galleri

Kilder

Eksterne henvisninger 
 

 Stephen Hawkings hjemmeside
 Hawking er vor tids Einstein
 Glimt fra hans liv

Fysikere fra England
Teoretiske fysikere
Modtagere af Copleymedaljen
Briter i 1900-tallet
Briter i 2000-tallet
Ansatte ved California Institute of Technology
Alumni fra University of Cambridge
Æresdoktorer ved University of Cambridge
Modtagere af Presidential Medal of Freedom